Etter erobringen i Dynekilen ble skipet i 1717 døpt om til «Stenbukken» og tatt ut av sjøgående tjeneste. Den ble satt inn i forsvaret av Fredrikstad ettersom fartøyet var utmerket for forsvar av havneområder og trange farvann, slik som det nedre løpet av Glomma. Ifølge danske opplysninger var mannskapet redusert fra 150 i svensk tjeneste til bare 60, dette kan indikere at stykkprammen nå var blitt et flytende batteri. Med seg hadde den 14 kanoner opptil 18-punds.